Bezkontaktne môžete platiť aj v prípade, že je vo vašej peňaženke viac bezkontaktných platobných kariet. Ak sa v blízkosti elektromagnetického poľa terminálu ocitne viac než jedna karta, terminál automaticky preruší transakciu. Bezkontaktná technológia je založená na bezpečnom čipovom štandarde (EMV), ktorý využíva pokročilé kryptografické metódy, a bezkontaktné transakcie sú chránené šifrovaním.
Navyše, náhodná platba nie je možná, nie je možné ani "pípnuť" kartou dvakrát. K náhodným transakciám nemôže dôjsť vďaka minimálnej vzdialenosti medzi terminálom a kartou, ktorá je potrebná na uskutočnenie platby. Aby mohla byť platba uskutočnená, predajca musí celý proces začať v termináli, ktorý je až do tej chvíle neaktívny.
Platby do 50 EUR väčšinou nemusíte potvrdzovať
V niektorých prípadoch vás však môžeme požiadať o potvrdenie operácie PIN kódom karty, napríklad pri prvej transakcii s novou kartou je nutné vložiť ju do platobného terminálu.
Platby nad 50 EUR sú vždy potvrdzované PIN kódom karty alebo pomocou odtlačku prsta či snímky tváre.
Číslo vašej karty je v mobile v bezpečí
Pri platení mobilom sa nemusíte báť, že niekto zneužije vaše platobné údaje. Číslo karty sa totiž neprenáša. Do platobného terminálu sa dostane len jej odtlačok, takzvaný "token".
Pri platbe s Google Pay nemá obchodník číslo vašej karty k dispozícii, využíva sa číslo virtuálnej karty. Po zaplatení sa na displeji vášho telefónu zobrazí potvrdenie o transakcii vrátane názvu obchodníka.
Apple Pay neuchováva číslo vašej karty ani v zariadení, ani na svojich serveroch. A už vôbec tieto údaje neposkytuje obchodníkom. Transakcie platené mobilom nemožno nijako spojiť s vami, takže vaše nákupy sú absolútne diskrétne.